રાજકોટ સહિત સૌરાષ્ટ્રભરમાં દૂ:ખી ખેડૂતોના પ્રશ્ને વિપક્ષ-કોંગ્રેસ આંદોલનને માર્ગે છે. પ્રદેશ કોંગ્રેસના ત્રિદિવસીય આંદોલનના રવિવારે અંતિમ દિવસે કોંગ્રેસના જેલભરો કાર્યક્રમને લઈને ઠેર-ઠેર ચક્કાજામ કરતાં કોંગ્રેસના ધારાસભ્યો, જિલ્લા કોંગ્રેસ પ્રમુખો, હોદ્દેદારો, અને કાર્યક્રરોની અટકાયત કરવામાં આવી હતી. જેમાં અમરેલીમાં વિપક્ષના નેતા પરેશ ધાનાણીની પણ રસ્તા રોકો આંદોલન અંતર્ગત અટકાયત કરી હતી. જો કે રવિવારે પણ વિસાવદરના ભેંસાણ, રાજકોટના હાઈ-વે પર સહિત સ્થળોએ શાકભાજી ફેંકી દેવાનું અવિરત રહ્યું હતું.